
Spermafagyasztás
Biztonsági tárolás csomagjaink tartalmazzák a minta minősítését, ún. primer analízis keretében. A minta ezt követően azonnal fagyasztásra kerül, a legkiválóbb szakmai protokollt alkalmazva.
A minta minősítése azt jelenti, hogy a laboratórium által meghatározásra kerülnek a minta legfontosabb értékei: spermiumszám, motilitás. Ez a meghatározás AI támogatott automata rendszerrel történik. Abban az esetben, amennyiben Ön a fagyasztás előtt a nemzőképességéről képet adó, a WHO hatodik kiadású kézikönyve szerinti spermaanalízist szeretne, kérjük válassza a fagyasztás csomag mellé a “WHO 6 analízis fagyasztáshoz” kiegészítő szolgáltatást!”
Egyetlen alkalommal adott mintából akár tíz-tizenöt tárolási egység is fagyasztható, így az eltárolt mintával jó eséllyel több gyermek fogantatása is biztosítható.
A mintaadás előtt minimum 2, maximum 5 napos önmegtartóztatás szükséges, hogy a minta minősége a legmegfelelőbb legyen. A javasolt önmegtartóztatási időtől orvosi indikáció, kezelés, vagy egyéb egészségügyi ok esetén el lehet tekinteni. Az eredményről tájékoztatást e-mailben küld a laboratórium, amiben a fagyasztott hordozók száma is feltüntetésre kerül. Ez a szám azt jelenti, hogy hány alkalommal használható fel a fagyasztott minta.
A tárolás feltétele a negatív Hepatitisz B, Hepatitisz C és HIV eredmények megléte, ezt a fagyasztástól számított 6 hónapon belül kérjük bemutatni. 
Spermafagyasztási csomagok
Tárolás Komplex
238 000 Ft 
A csomag tartalmazza a minősítés, fagyasztás és tárolás mellett a tároláshoz szükséges laborvizsgálatokat is tartalmazza: CMV, HepB, HepC, HIV, Szifilisz
Tartalmazza továbbá: minősítő vizsgálat, fagyasztás, tárolás, szerológia
Tárolás Alap
218 000 Ft 
A csomag tartalmazza a minősítést, a fagyasztást és tárolást. Ezen csomag választása esetén az alábbi leleteredmények utólag bemutatása szükséges: negatív HepB, HepC és HIV eredmények.
Tartalmazza továbbá: minősítő vizsgálat, fagyasztás, tárolás
Mind a két „Tárolás” csomag mellé választható a fagyasztást megelőzően a WHO hatodik kiadású kézikönyve szerinti spermaanalízis, ami teljes és pontos képet ad a nemzőképességről.
Onkológiai indikáció
188 000 Ft
Azok a betegek vehetik igénybe ezt a kedvezményes árú csomagot, akik tumoros betegségben szenvednek. A csomag tartalma: minősítő vizsgált, fagyasztás, tárolás.


Az Intézetünkben nagy hangsúlyt fektetünk arra, hogy felhívjuk a figyelmet a férfiak termékenységi válságára, bemutassuk nekik a fagyasztva tárolást, mint a legegyszerűbb megoldást, amit a nemzőképességük megőrzéséért tehetnek.
A minták fagyasztását - több egységre bontva - programozott fagyasztógéppel végezzük, majd folyamatosan kontrollált körülmények között olyan alacsony hőmérsékleten tároljuk, hogy a sejtek gyakorlatilag nem öregszenek, így korlátlan ideig megőrizhetők. A fagyasztva tárolás az intézet budapesti laboratóriumában történik, így a minta bármikor rendelkezésére áll. A minta további sorsáról csak és kizárólag Ön dönt. A minta az Ön által választott időben és asszisztált reprodukciós központban használható fel.
Spermafagyasztás esetén a mintaadás a laboratóriumban, speciálisan erre a célra kialakított mintaadó helyiségben történik. Otthoni mintaadás is lehetséges, amennyiben steril vizeletgyűjtő pohárba történik a mintaadás, és 50 percen belül beér a mintával.
Amennyiben egy már meglévő betegségével kapcsolatban a szakorvosa felhívta a figyelmét a spermaminta tárolás fontosságára, várjuk Intézetünkben, ahol akár másnapra is tudunk időpontot adni!


Ha Önnek elsődleges célja nem a nemzőképesség megállapítása, illetve, ha nem tud ellátogatni hozzánk, ajánljuk Otthoni mintaadó szettel igénybe vehető csomagunkat! A „Manfinity” otthoni mintaadó szett használatával nem szükséges a személyes megjelenés, a szettet futárszolgálat szállítja ki, és a leadott mintát is futárszolgálat szállítja be. A „Manfinity” szettel történő mintaadáskor a csomag díja 240000 Forint. Ha szeretné, szívesen ígérek egy visszahívást, a kolléganők tájékoztatják a részletekről és a szett használatáról. 
Gyakori kérdések
Egészségpénztári elszámolásra van lehetőség?
Igen, mindegyik szolgáltatásunk elszámolható egészségpénztári számla terhére.
Mikor kell fizetnem?
Fizetni a mintaadást követően szükséges, azonban lehetősége van előre is kifizetni azt bankkártyás fizetéssel vagy átutalással. A helyszínen ezen kívül készpénzes fizetésre is van lehetőség.
Meddig tárolható a fagyasztott minta?
A fagyasztott minták tulajdonképpen korlátlan ideig tárolhatóak. Fontos tudnia azonban, hogy a mintája felett csak és kizárólag Ön rendelkezhet (sem szülő, sem házastárs, sem meglévő gyermekeinek édesanyja, sem örököse nem!).
Hogyan használhatom fel a fagyasztott mintámat?
A saját mintáját bármikor kikérheti tőlünk, mi elszállítjuk belföldre és külföldre egyaránt. A szállítás díja Budapesten belül 22.000 Ft, országosan 44.000 Ft.
Spermafagyasztás csomagok mellé csak és kizárólag a hatodik kiadású WHO kézikönyv alapú analízis kiegészítő vizsgálat (7000 Ft) vehető igénybe!
Hány évig tárolható a minta?
A fagyasztott minták korlátlan ideig tárolhatóak, a jelenlegi jogszabályi környezet szerint a minta tulajdonosának halálával kötelező a mintát megsemmisíteni, így ez tekinthető a tárolási idő maximumának.
